REGULAMENTO ORGÁNICO MUNICIPAL DO CONCELLO DE MOAÑA
ADMINISTRACIÓN LOCAL — Municipal — Moaña (Ordenanzas e Regulamentos, 24/10/2019)

O Pleno da Corporación, en sesión celebrada o 11 de xullo de 2019, aprobou inicialmente a modificación do Regulamento Orgánico Municipal do Concello de Moaña (ROM). No BOPPO nº 144 do 30/07/2019, publicouse o anuncio e someteuse o expediente a exposición pública polo prazo de 30 días hábiles. Durante dito prazo presentáronse alegación. O Pleno da Corporación en sesión ordinaria celebrada o 26 de setembro de 2019, acordou a aprobación definitiva do Regulamento Orgánico Municipal Do Concello de Moaña (ROM). De conformidade co disposto nos artigos 49 e 70.2 da lei 7/1985, de 2 de abril, reguladora das Bases de Réxime Local e 196.2 do Real Decreto 2568/986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, procédese á publicación do texto íntegro do Regulamento, sinalando que non entrará en vigor ata que transcorra o prazo previsto no artigo 65.2 da Lei 7/1985, de 2 de abril. O presente Regulamento orgánico municipal está composto de 47 artigos divididos nun título preliminar e tres títulos, unha disposición derrogatoria e unha disposición final. O presente regulamento regula a organización e funcionamento dos órganos necesarios e complementarios do Concello de Moaña, así como o réxime básico da organización administrativa da que se dota para o cumprimento dos seus fins. Regula así mesmo o Estatuto dos/as Concelleiros/as, no tocante aos seus dereitos e ás súas obrigas institucionais e corporativas, tanto dende a perspectiva individual como colectiva, e as canles de participación da cidadanía na Corporación. O presente regulamento dítase en virtude das atribucións que a lei 7/85, do 2 de abril, reguladora das bases de réxime local, outorga ás entidades locais. Son de aplicación preferente ao presente Regulamento as leis básicas do Estado en materia de réxime local e as disposicións con rango de lei ditadas pola Comunidade Autónoma de Galicia. De forma supletoria, en todo o non disposto na citada normativa e no presente regulamento, será de aplicació n a lexislación non básica do Estado que resulte de aplicación. Para todo o non previsto neste regulamento, estarase ao disposto con carácter xeral no Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, a Lei 5/1997, de 22 de Xullo, reguladora da Administración Local de Galicia e calquera normativa xeral, que poida ser de aplicación. Este regulamento só poderá ser modificado e interpretado polo Pleno da Corporación, en todos e cada un dos seus artigos.1.—As concelleiras/os, por razón do seu cargo, teñen o deber institucional e o dereito de asistir e participar con voz e voto en termos de igualdade nas sesións de todos os órganos colexiados do Concello de Moaña de que formen parte. Nos casos en que por causa xustificada non poidan concorrer ás sesións dos órganos colexiados de que formen parte, deberán comunicar a súa ausencia á persoa que ostente a presidencia ou a secretaría do órgano de que se trate, ou no seu defecto á Secretaría do Concello, con anterioridade á celebración da sesión.1.—Todas/os concelleiros/as teñen o dereito persoal e indelegable de obter do/da Alcalde/esa, previa solicitude, cantos antecedentes, datos ou informacións obren en poder dos servizos da Corporación e resulten precisos para o desenvolvemento das súas funcións. Terán dereito igualmente á obtención do acceso, en soporte electrónico, dos expedientes ou documentos solicitados, e sempre e cando non entorpezan o funcionamento normal dos servizos nin se soliciten de forma indiscriminada. En todo caso, e sen prexuízo do establecido na normativa protectora dos datos de carácter persoal, os/as Concelleiros/as teñen a obriga de gardar absoluta reserva sobre as informacións e circunstancias de que teñan constancia como consecuencia dos seus cargos, especialmente daqueles asuntos que se atopen pendentes de resolución, e velarán pola custodia da documentación que se lles entregue, evitando a súa reprodución.2.—As peticións de información prese ntaranse no Rexistro Xeral do Concello por escrito dirixido á Alcaldía-Presidencia, do que se dará traslado á Alcaldía e á Secretaría Xeral, que as transmitirá ao servizo ou centro xestor no que obre a información interesada, supervisando a súa obtención. A información será facilitada persoalmente ao solicitante, no prazo dos cinco días naturais seguintes á súa petición. De non resultar posible proporcionar a información ou o acceso electrónico a documentación solicitada, deberá darse resposta de forma expresa dentro do prazo indicado anteriormente, expoñendo as causas ou motivos que dean lugar á imposibilidade. No caso de que non se obteña contestación expresa do/a Alcalde/sa, entenderase autorizada a obtención da información por silencio administrativo.3.—Os servizos da Corporación facilitarán directamente información aos seus membros nos seguintes casos: a) Cando exerzan funcións delegadas e a información se refira a asuntos propios da súa responsabilidade. b) Cando se trate de asuntos incluídos na orde do día das sesións dos órganos colexiados dos que sexan membros. c) A información contida nos libros de actas e de Resolucións e no seu soporte informático. d) A información que sexa de libre acceso da cidadanía 4.—O acceso á información realizarase e facilitarase por medios electrónicos. Todos/as os/as concelleiros/as, a través de comunicación individual ou a través do/a seu/súa voceiro/a do grupo municipal ao que pertenzan, serán convidados/as aos actos oficiais que organice o Concello.1.—Os/as Concelleiros/as estarán integrados en Grupos Políticos, que se constituirán como órganos colexiados necesarios na estrutura orgánica da Corporación, e que aglutinan ós/ás Concelleiros/as do mesmo partido político ou coalición pola que foran elixidos. Ningún/ha Concelleiro/a poderá formar parte de máis dun grupo político, nin formar parte de grupos políticos alleos ao do partido ou coalición pola que fosen elixidos.2.—Os/as Concelleiros/as que non se integren no grupo político que constitúa o partido ou coalición pola que fosen elixidos, ou deixen de formar parte do mesmo xa sexa por exclusión ou abandono, terán a consideración de Concelleiros/as non adscritos/as. No caso de candidaturas presentadas como coalición electoral, cando algún dos partidos políticos que a integren decida abandonala, poderán formar grupo político se son máis de dous membros; en caso contrario, integraranse no Grupo Mixto.3.—Integraranse no Grupo Mixto todos/as os/as Concelleiros/as que pertenzan a partidos políticos ou coalicións que non obtiveran un mínimo de dous/dúas Concelleiros/as.1.—Os Grupos Políticos do Concello de Moaña constituiranse mediante escrito dirixido á Presidencia, subscrito pola totalidade dos seus integrantes, que se presentará na Secretaría Xeral dentro dos cinco días hábiles seguintes á constitución da Corporación. Do escrito de constitución darase conta ao Pleno.2.—No escrito de constitución establecerase a denominación do grupo político, e a indicación dos/as Concelleiros/as que o integran, entre os que se designará ao seu Voceiro/a e ao Voceiro/a ou Voceiros/as adxuntos/as, que substituirán ó/á titular en caso de ausencia.3.—A denominación do Grupo Político non poderá conter palabras ou expresións inxuriosas ou que atenten contra o decoro, nin utilizar ou simular a denominación oficial de partidos políticos, coalicións ou grupos políticos alleos aos da adscrición dos/as Concelleiros/as que os compoñan.4.—Os/as Concelleiros/as integrantes dun grupo poderán cambiar a denominación do mesmo e a designación do/a voceiro/a titular ou suplente en calquera momento, mediante escrito subscrito coas mesmas formalidades.5.—Os/as Concelleiros/as que adquiran a súa condición con posterioridade á sesión constitutiva, incorporaranse ao grupo correspondente á formación política pola que foran elixidos mediante escrito dirixido á Presidencia, que se presentará no prazo dos cinco días hábiles seguintes ao da toma de posesión do cargo. O Grupo Mixto constituirase de forma automática e estará integrado polos/as Concelleiros/as membros de partidos políticos, coalicións, federacións ou agrupacións de electores que non obtiveran un mínimo de dous/dúas Concelleiros/as.1.—Os Grupos actuarán representados polo seu/súa Voceiro/a, que subscribirá os documentos emitidos por estes/estas e recibirá as comunicacións oficiais que se dirixan ao Grupo que representa.2.—Corresponde ao Voceiro/a a emisión da postura política do seu Grupo nas sesións plenarias, salvo no caso do Grupo Mixto, no que se distribuirá o tempo de intervención a partes iguais entre os/as Concelleiros/as que o compoñan, salvo acordo unánime en contrario dos seus membros.3.—Os integrantes do grupo mixto designarán ao seu Voceiro/a de entre os seus membros mediante escrito dirixido á Presidencia e presentado no Rexistro Xeral, podendo establecer no mesmo un sistema de quendas rotatorias.4.—No caso de que non se designe Voceiro/a por non existir acordo entre as distintas forzas políticas integrantes do Grupo Mixto, o posto rotará trimestralmente entre os seus membros, que comezará polo/a Concelleiro/a cuxo partido político, coalición ou agrupación de electores obtivese o maior número de votos. Aos grupos municipais facilitáraselles o uso das instalacións municipais para o desenvolvemento da súa actividade, así como do local existente na segunda planta da Casa do Concello. Para garantir un uso equitativo deste espazo poderán establecerse quendas entre os distintos grupos políticos da corporación. En todo caso, facilitaráselles unhas infraestruturas mínimas de medios materiais, sempre que as condicións o permitan. Os distintos grupos poderán ter persoal propio ao seu servizo, aínda sendo alleo á Corporación, que poderán traballar no dito local, tras a comunicación e autorización da Alcaldía. O pleno da corporación poderá fixar asignación económica aos grupos para axudalos cos gastos derivados da actividade municipal.1.—As sesións plenarias serán de tres tipos: ordinarias, extraordinarias, e extraordinarias de carácter urxente.2.—As sesións celebraranse no Salón de Plenos da Casa do Concello. En supostos de caso fortuíto ou de forza maior, e oída a Xunta de Voceiros/as, as sesións poderán celebrarse en calquera outra dependencia de titularidade do Concello de Moaña, establecida na convocatoria ou por resolución da Alcaldía. Esta circunstancia, farase constar na acta da sesión. Por causa de excepcional interese, debidamente xustificada, e á convocatoria da Alcaldía, poderanse celebrar sesións extraordinarias do Pleno da Corporación fóra da súa sede habitual.3.—As sesións, tanto ordinarias como extraordinarias, respectarán o principio de unidade de acto e procurarase pola Presidencia que terminen o mesmo día do seu comezo, e terán unha duración máxima de catro horas. Se terminase sen que se houbesen debatido e resolto a totalidade dos asuntos incluídos na orde do día, poderá convocarse de novo para tratar os asuntos que restasen.4.—As sesións plenarias son públicas. Non obstante, poderán ser secretos o debate e votación daqueles asuntos que poidan afectar ao dereito fundamental dos cidadáns a que se refire o Artigo 18.1 da Constitución Española, cando así se acorde por maioría absoluta. O público asistente ás sesións non poderá realizar manifestacións de agrado ou desagrado, podendo a Presidencia proceder á expulsión do/da asistente ou asistentes que por calquera causa impidan o normal desenvolvemento da sesión. As persoas asistentes que impidan o normal desenvolvemento das sesións plenarias, provocando a súa suspensión e/ou celebración a porta pechada, poderán ser sancionadas coa prohibición de acceso ás sesións que se celebren nos tres meses inmediatamente seguintes, sen prexuízo das responsabilidades en que puideran ter incorrido.5.—O Concello de Moaña poderá implantar mecanismos técnicos que resulten necesarios para a retransmisión pública e en directo por medios audiovisuais dos plenos da Corporación, empregando medios de difusión gratuítos para a veciñanza, coa excepción indicada no parágrafo anterior. Así mesmo, na medida dos avances da técnica e do marco normativo aplicable, e dende a perspectiva da racionalización do gasto público, procurarase a posta en funcionamento dun sistema de asistencia virtual e voto telemático dos/as Concelleiros/as, utilizando as tecnoloxías da información e da comunicación, nos casos de maternidade, paternidade ou enfermidade grave.1.—Son sesións ordinarias as celebradas coa periodicidade mensual previamente establecida. O día e hora da súa celebración serán fixados inicialmente en cada mandato por acordo do Pleno Extraordinario de Organización, que deberá convocar o/a Presidente/a dentro dos 30 días seguintes ao da sesión constitutiva da Corporación. O día e hora das sesións ordinarias poderá modificarse por acordo plenario en calquera momento, respectando a periodicidade mínima establecida.2.—A Alcaldía, oída a Xunta de Voceiros/as, poderá dispor a celebración noutras datas dos plenos ordinarios dos meses de xullo, e decembro, como consecuencia dos períodos de vacacións, sempre e cando non se menoscabe a xestión dos asuntos municipais, así como pospoñer ou adiantar a realización do resto das sesións ordinarias, cando o día fixado sexa inhábil ou se atope dentro dun período de vacacións.1.—Son sesións extraordinarias as convocadas como tal de orde do/a Presidente/a fóra do réxime ordinario de sesións, por propia iniciativa ou a solicitude dun/ha concelleiro/a, formulada por escrito e asinada persoalmente pola cuarta parte do número legal de membros da Corporación, na que se exprese a motivación do asunto ou asuntos a tratar, sen que ningún/ha concelleiro/a poida solicitar máis de tres anualmente.2.—A solicitude de sesión extraordinaria por parte de membros da corporación deberá efectuarse por escrito no que se razoen o asunto ou asuntos que a motiven e se formule a proposta de acordo ou toma de posición ao Pleno, asinado persoalmente por todos/as os/as que a subscriben sen prexuízo da ulterior ratificación da firma perante o/a Secretario/a Xeral.3.—O réxime da convocatoria das sesións extraordinarias por propia iniciativa da Alcaldía ou a solicitude dos/as Concelleiros/as será o establecido na normativa que resulte de aplicación.1.—Son sesións extraordinarias de carácter urxente as convocadas de orde do/a Alcaldía cando a urxencia do asunto ou asuntos a tratar non permita a convocatoria da sesión extraordinaria coa antelación mínima de dous días hábiles. Nas sesións extraordinarias e urxentes, non será necesario que os asuntos sexan ditaminados polas Comisións Informativas.2.—A convocatoria das sesións extraordinarias e urxentes deberá incluír como primeiro punto da Orde do día o pronunciamento do Pleno sobre a urxencia da sesión. No caso de que esta non resulte apreciada polo Pleno, levantarase acto seguido a sesión.1.—As sesións plenarias serán convocadas pola Alcaldía. A convocatoria das sesións extraordinarias deberá ser motivada.2.—A convocatoria conterá a orde do día, comprensiva dos asuntos a tratar, que se relacionarán co detalle suficiente. Nas sesións ordinarias, incluirase como primeiro punto da Orde do día a aprobación das actas das sesións anteriores, cuxos borradores se incluirán na convocatoria.3.—A convocatoria, a orde do día e os borradores de actas serán notificados coa antelación legal de forma electrónica ós/as Concelleiros/as polo/a Secretario/a Xeral. A notificación poderá practicarse ós Grupos Políticos, por conduto dos seus voceiros/as. En todo caso, acreditarase no expediente a recepción da citación.4.—Entre a convocatoria e a celebración da sesión non poderán transcorrer menos de dous días hábiles, salvo no caso das sesións extraordinarias e urxentes.5.—A documentación íntegra dos asuntos incluídos na orde do día estará a disposición dos/as Concelleiros/as no expediente electrónico, dende o mesmo día da convocatoria. A consulta da documentación deberá facerse persoalmente polos/as Concelleiros/as a través de medios electrónicos.1.—A orde do día das sesións será fixada pola Alcaldía asistida/o polo/a Secretario/a. Para a conformación da orde do día das sesións ordinarias, poderá solicitarse a asistencia da Xunta de Voceiros/as. Non se incluirá na orde do día ningún asunto que non fose ditaminado previamente pola respectiva Comisión Informativa.2.—Sen prexuízo do anterior, a/o Presidenta/e poderá incluír na orde do día das sesións ordinarias asuntos que non fosen ditaminados previamente pola correspondente Comisión Informativa. Neste suposto, para a validez dos acordos adoptados nestes asuntos será preceptiva a previa ratificación polo Pleno da súa inclusión na orde do día.3.—Nos plenos ordinarios a parte dedicada ao control dos órganos de Goberno da Corporación presentará substantividade propia e diferenciadora da parte resolutoria, garantíndose de forma efectiva no seu funcionamento a participación de todos os grupos municipais na formulación de rogos, preguntas e mocións.1.—Os plenos poderán interromperse para escoitar á veciñanza (colectivos veciñais) naqueles temas que lle afecten e estean contemplados na orde do día, sempre segundo o disposto no Regulamento Municipal de Participación Veciñal. Os colectivos veciñais que desexen intervir deberán cursar solicitude por escrito presentado no Rexistro Xeral do Concello de Moaña dirixido á Alcaldía, cunha antelación mínima de 24 horas á data de celebración de cada pleno ordinario, no que se incluirá unha exposición do asunto e a indicación dos datos identificativos da persoa que se dirixirá ao Pleno, así como a data da sesión ordinaria a que queiran concorrer.2.—Estas intervencións asimilaranse na súa duración, ao recollido neste regulamento para as intervencións dos grupos políticos.3.—As solicitudes serán autorizadas por orde estrito de entrada no Rexistro. Poderanse inadmitir, previo informe do Secretario/a Xeral e de forma motivada, aquelas que incumpran os requisitos formais, aquelas cuxo contido atente contra a institución ou calquera dos cargos ou empregados públicos da mesma ou de terceiros, aquelas que traten sobre asuntos de réxime interno do Concello, ou aquelas que teñan por obxecto asuntos de índole individual.4.—Durante a exposición ó poñente poderalle ser retirado o uso da palabra pola Presidencia cando profira palabras ou verta conceptos ofensivos co decoro da Corporación ou dos seus membros, das Institucións Públicas ou de calquera outra persoa ou entidade.1.—Os/As membros da corporación tomarán asento no Salón de Plenos unidos ao seu grupo. A orde de colocación determinarase pola Presidencia, oídos/as os/as Voceiros/as, tendo preferencia o grupo formado por un maior número de Concelleiros/as. En calquera caso, a colocación dos/as mesmos/as, tenderá a facilitar a emisión e o reconto dos votos.2.—Unha vez establecida a distribución dos asentos de cada grupo, só se modificará no suposto da incorporación dalgún/ha Concelleiro/a ao grupo de Concelleiros/as non adscritos/as por deixar de pertencer ao grupo político da súa procedencia, oída a Xunta de Voceiros/as.1.—Para a válida constitución do Pleno requirirase a asistencia dun terzo do número legal de membros da Corporación. Este quórum deberá manterse durante toda a sesión. En todo caso, requírese a asistencia do Al calde/sa e do/a Secretario/a da Corporación ou daqueles que legalmente os substitúan.2.—Se en primeira convocatoria non existise o quórum necesario, a sesión entenderase convocada automaticamente á mesma hora dous días despois. De non acadar o quórum necesario na segunda convocatoria, a Alcaldía deixará sen efecto a convocatoria, pospoñendo o estudo dos asuntos incluídos na orde do día para a primeira sesión que se celebre con posterioridade, sexa ordinaria ou extraordinaria. Comprobada a existencia do quórum necesario polo/a Secretario/a Xeral, iniciaranse as sesións, preguntando a Alcaldía se algún membro da corporación ten que formular algunha observación á acta da sesión anterior. Se non houbese observacións, considerarase aprobada. Se has houbese, debateranse e decidiranse as rectificacións que procedan. En ningún caso poderá modificarse o fondo dos acordos adoptados, sen prexuízo da eventual rectificación de erros materiais ou de feito ostensibles, manifestos e indiscutibles.1.—Os asuntos debateranse e votaranse na orde en que figuren na orde do día. A Presidencia poderá alterar a orde dos asuntos a tratar e resolver que varios asuntos se debatan de forma conxunta cando garden relación entre si, se ben a votación de cada asunto se fará por separado.2.—A Presidencia poderá decidir retirar un asunto cando a súa aprobación esixa maioría especial e non puidese obterse no momento previsto inicialmente na orde do día.3.—Nas sesións ordinarias, concluído o exame dos asuntos a tratar na orde do día e antes de pasar á quenda de rogos e preguntas, o/a Presidente/a preguntará aos/as Voceiros/as de cada Grupo e ós/ás Concelleiros/as non adscritos/as se desexan someter á consideración do Pleno por razóns de urxencia algún asunto non comprendido na orde do día da convocatoria e que non teña cabida no punto de rogos e preguntas. Se así fose, o/a Voceiro/a do grupo propoñente ou o/a Concelleiro/a non adscrito/a xustificará a urxencia da moción por tempo máximo de dous minutos, e o Pleno votará sobre a procedencia do seu debate. Se o resultado fose positivo, procederase ao seu debate e votación. Cando os asuntos declarados urxentes requiran informe preceptivo da Secretaría ou da Intervención, e estes non puidesen emitirse no acto, deberán solicitar da Presidencia que se aprace o seu estudo, quedando sobre a mesa ata a próxima sesión. Cando dita petición non fose atendida, o/a Secretario/a farao constar expresamente na acta. En ningún caso se poderá propor por esta vía unha moción de censura, que se tramitará polo procedemento establecido na normativa aplicable.4.—Calquera Concelleiro/a poderá pedir, durante o debate, a retirada dalgún expediente incluído na orde do día a efectos de que se incorporen ao mesmo documentos e informes, e tamén solicitar que o expediente quede sobre a mesa, aprazándose a discusión para a seguinte sesión. En ambos casos, a petición será votada tras terminar o debate e antes de proceder á votación sobre o fondo do asunto. Se por maioría simple o Pleno votase a favor da petición non haberá lugar a votar a proposta de acordo.1.—A toma en consideración de cada asunto da orde do día que fose ditaminado pola correspondente Comisión Informativa comezará coa lectura polo Secretario/a Xeral ou pola Presidencia do punto da orde do día que corresponda. Os Grupos Políticos e Concelleiros/as non adscritos/as poderán solicitar a lectura íntegra polo Secretario/a Xeral daquelas partes do expediente ou do ditame da Comisión Informativa que se considere conveniente para a súa mellor comprensión. A consideración dos asuntos que por razóns de urxencia foran incluídos na orde do día pero non ditaminados pola Comisión Informativa correspondente, comezará coa ratificación da súa inclusión na orde do día. Se o resultado da votación fose favorable, seguirase o trámite previsto para os asuntos ordinarios.2.—Se ninguén pide a palabra, tras a lectura o asunto someterase a votación.3.—Se se promove debate, as intervencións serán ordenadas pola Presidencia consonte ás seguintes regras: a) Só poderá facerse uso da palabra previa autorización da Presidencia, e só poderá ser interrompida pola Presidencia para indicarlle que se centre no asunto da orde do día obxecto de debate, para chamarlle á orde, e para retirarlle a palabra por ter transcorrido o tempo fixado para a intervención. A Presidencia velará por que todas as intervencións respecten a duración das quendas de palabra. b) O debate comezará coa exposición do asunto, a cargo dalgún/ha dos/as membros da Corporación que presentan a proposición ou moción ou polo/a Voceiro/a do Grupo político, por tempo máximo de catro minutos. c) A continuación, con exclusión do grupo a que pertenza o/a propoñente, os grupos pedirán a palabra e se lles concederá na orde na que a soliciten. En caso de existir conflito motivado por esta cuestión, a Presidencia outorgará a palabra por orde inversa á importancia numérica do grupo. Os grupos políticos e concelleiros/as non adscritos fixarán a súa posición política, por medio dos seus Voceiros/as ou outros/as Concelleiros/as do grupo designados para tal fin, por tempo máximo de catro minutos por cada grupo. En casos excepcionais, concluída a quenda de palabra, se algún dos grupos ou Concelleiros/as non adscritos o solicitase, a Presidencia poderá conceder unha segunda quenda, que se substanciará nos mesmos termos que a primeira, por tempo máximo de tres minutos por cada grupo, incluído o propoñente. Terminadas as intervencións, a Presidencia dará por terminado o debate, que pechará cunha intervención do/a propoñente na que se limitará brevemente a ratificar ou modificar a súa proposta, aceptar as emendas formuladas por tempo máximo de catro minutos. A Presidencia poderá intervir en calquera momento do debate, así como pechar o debate definitivamente pasando á votación. Nos debates sobre a aprobación dos orzamentos, dos instrumentos de planeamento, e aqueles outros asuntos en que así se acorde por unanimidade da Xunta de Voceiros/as en atención á importancia e complexidade da proposta, a Presidencia outorgará un tempo superior, que será o dobre do establecido para o debate dos asuntos ordinarios salvo acordo unánime da Xunta de Voceiros/as. d) Finalizado o debate, procederase inmediatamente á votación, e proclamarase o acordo no sentido que corresponda. e) Quen se considere aludido por unha intervención poderá solicitar da Alcaldía que se conceda a palabra por alusións, por tempo máximo de dous minutos. A tal efecto, consideraranse alusións os xuízos de valor ou referencias persoais (non aos Grupos) que afecten a calquera Concelleiro/a, en cuxo caso a intervención por alusións se producirá inmediatamente despois de concluír aquela que a motive. f) Os membros da corporación poderán, en calquera momento do debate, pedir a palabra para plantexar unha cuestión de orde, invocando ó efecto a normativa cuxa aplicación se reclama. A Presidencia resolverá o que proceda, sen que por este motivo se entable debate algún. g) Durante o transcurso da sesión, a Presidencia poderá acordar interrupcións, ao seu prudente arbitrio, para permitir as deliberacións dos grupos por separado sobre a cuestión debatida ou para descanso nos debates.4.—As persoas funcionarias responsables da Secretaría e da Intervención poderán intervir cando fosen requiridos pola Presidencia por razóns de asesoramento técnico ou aclaración de conceptos. Cando ditas persoas funcionarias entendan que no debate se ten plantexado algunha cuestión sobre a que poida dubidarse da súa legalidade ou das repercusións orzamentarias do punto debatido, poderán solicitar á Presidencia o uso da palabra para asesorar á Corporación.1.—A Presidencia poderá chamar á orde a calquera membro da corporación, nos seguintes casos: a) Cando profira palabras ou verta conceptos ofensivos ao decoro da Corporación ou dos seus membros, das institucións públicas ou de calquera persoa ou entidade. b) Cando produza interrupcións ou de calquera forma altere a orde das sesións. c) Cando pretenda facer uso da palabra sen que lle teña sido concedida ou unha vez lle fose retirada.2.—Tras tres chamadas á orde na mesma sesión, con advertencia na segunda das consecuencias dunha terceira chamada, a Presidencia poderá ordenarlle que abandone o Salón de Plenos ou lugar onde se desenvolva a sesión, adoptando as medidas que considere oportunas para facer efectiva a expulsión. Este feito dará lugar a perda do dereito a percibir o cobro establecido por asistencia á sesión plenaria na que se produza.3.—Se durante a celebración da sesión se producise unha alteración da orde pública que impedise o normal desenvolvemento da sesión, a Presidencia poderá ordenar a suspensión da sesión. Se non se pode reanudar a sesión por persistir as circunstancias que deron lugar á suspensión, a Presidencia, oída a Xunta de Voceiros/as, poderá reanudar a sesión a porta pechada ou levantar definitivamente a sesión, convocando no prazo máximo de dez días unha nova sesión co carácter da anterior para o tratamento dos asuntos que quedasen pendentes. Sen prexuízo das causas de incompatibilidade establecidas pola lei, nos supostos en que algún membro da corporación deba absterse de participar na deliberación e votación dalgún asunto, deberán abandonar o seu asento mentres se discuta e vote o asunto, podendo quedar entre o público, salvo que a deliberación e votación teñan sido declaradas secretas, en que deberá abandonar o Salón. Cando se trate de debater a súa actuación como membro corporativo, terá dereito a permanecer no seu asento e defenderse.1.—Para os efectos do desenvolvemento das sesións e para definir o carácter das intervencións dos membros da Corporación, utilizarase a seguinte terminoloxía: a) Ditame, é a proposta sometida ao Pleno tras o estudo do expediente pola Comisión Informativa. Contén unha parte expositiva e un acordo para adoptar. b) Proposición, é a proposta que se somete ao Pleno relativa a un asunto incluído na orde do día que acompaña á convocatoria, sen ter sido previamente informado pola respectiva comisión informativa por razóns de urxencia debidamente motivada. Conterá unha parte expositiva ou xustificación e un acordo, así mesmo, a adoptar. Non procederá entrar a debater ni votar unha proposición sen que previamente sexa ratificada polo Pleno a súa inclusión na orde do día. c) Moción, é a proposta que se somete directamente a coñecemento do Pleno sen estar incluída na orde do día, finalizado o exame dos asuntos incluídos na parte resolutiva e antes de pasar ao estudo dos rogos e preguntas, cos seguintes requisitos. Poderá formularse por escrito ou oralmente, no que o/a Voceiro/a do grupo que a propón ou Concelleiro/a non adscrito xustificará a súa urxencia para a súa votación e, no seu caso, debate. Nos plenos ordinarios, a efecto da súa incorporación na orde do día dos mesmos, os grupos políticos deberán presentar as súas mocións por escrito con antelación á convocatoria da sesión plenaria. Tratarase na Xunta de Voceiros/as, e incorporaranse, se procede, despois da parte resolutiva e antes do punto de Rogos e Preguntas. d) Voto particular, é a proposta de modificación dun ditame formulada por un membro que forma parte da Comisión Informativa. Deberá acompañar ao ditame desde o día seguinte á súa aprobación pola Comisión. e) Emenda, é a proposta de modificación dun ditame ou proposición presentada por calquera membro da corporación, mediante escrito presentado ó/á Alcalde/sa antes de iniciarse a deliberación do asunto. As emendas poderán ser de supresión, de modificación, de adición e transaccionais. Só se admitirá a súa formulación in voce cando teñan como finalidade emendar erros materiais, de feito, ou aritméticos. f) Rogo, é a formulación dunha proposta de actuación dirixida a algúns dos órganos de goberno. Os rogos formulados no seo do Pleno poderán ser debatidos, pero en ningún caso sometidos a votación. Poden expor rogos todos/as os/as membros da Corporación, ou os grupos municipais a través dos seus voceiros/as. Os rogos poderán ser efectuados oralmente ou por escrito e serán debatidos xeralmente na sesión seguinte, sen prexuízo de que o poidan ser na mesma sesión que se formulen se a Presidencia o estima conveniente. O debate consistirá nunha intervención do propoñente, que disporá dun tempo máximo dun minuto para a exposición do rogo, e unha resposta da Alcaldía ou Concelleiro/a delegado/a da área corporativa a que se dirixa por un tempo de dous minutos para a súa consideración. g) Pregunta, é calquera cuestión exposta aos órganos de goberno no seo do Pleno. Poden expor preguntas todos os membros da Corporación, ou os grupos políticos municipais a través dos seus voceiros. As preguntas deberán ser formuladas por escrito cunha antelación mínima de 48 horas do inicio da sesión plenaria, e, salvo circunstancias xustificadas, serán contestadas polo seu destinatario/a na sesión. Se non fose posible atendelas na sesión para a que foron formuladas, serán contestadas na seguinte sesión ordinaria.2.—Para garantir a operatividade e o correcto funcionamento corporativo, a presentación de mocións ou proposicións, incluídas as de urxencia, estará limitada a un máximo de dúas por cada Grupo Político.3.—De igual modo, cada Grupo político poderá formular un máximo de tres rogos e preguntas por cada sesión plenaria. No caso do Grupo Mixto, repartirase entre os/as concelleiros/as. Non se admitirán rogos nin preguntas que sexan reiterativos doutros formulados con anterioridade.1.—Finalizado o debate dun asunto, procederase á súa votación, que se exercerá polas/os Concelleiros/as de forma persoal e indelegable.2.—Antes de comezar a votación a/o Presidenta/e exporá clara e concisamente os termos da mesma e a forma de emitir o voto. O contido da proposta votarase integramente, sen prexuízo de que poidan ser obxecto de votación independente os diversos puntos que a compoñan a iniciativa dalgún dos Voceiros/as, Concelleiros/as non adscritos ou da Presidencia, sempre e cando o sentido dos acordos propostos resulte compatible.3.—Unha vez iniciada a votación non pode interromperse por ningún motivo. Durante o desenvolvemento da votación a Presidencia non concederá o uso da palabra e ningún membro corporativo poderá entrar no Salón ou abandonalo.4.—Terminada a votación ordinaria, a Presidencia declarará o acordado.5.—Inmediatamente de concluír a votación nominal, o/a Secretario/a computará os sufraxios emitidos e anunciará en voz alta o seu resultado, en vista do cal a Presidencia proclamará o acordo adoptado.6.—Proclamado o acordo, os grupos ou concelleiros/as non adscritos que non houberan intervido no debate ou que tras este tiveran mudado o sentido do seu voto, poderán solicitar da Presidencia unha quenda de explicación de voto, que poderá ser autorizado por tempo máximo de dous minutos.1.—Como regra xeral, a adopción dos acordos plenarios require da maioría simple dos membros presentes. Existe maioría simple cando os votos afirmativos son máis que os negativos.2.—Entenderase por maioría absoluta cando os votos afirmativos son máis da metade do número legal de membros da Corporación.1.—O voto pode emitirse en sentido afirmativo ou negativo, podendo os membros da Corporación absterse de votar. A efectos da votación correspondente considerarase que se absteñen os membros da Corporación que se ausentaron do salón de sesións unha vez iniciada a deliberación dun asunto e non estivesen presentes no momento da votación. No caso de que se houbesen reintegrado ao Salón de Sesións antes da votación poderán, desde logo, tomar parte da mesma.2. No caso de votacións con resultado de empate efectuarase unha nova votación, e se persistise o empate, decidirá o voto de calidade do/a Presidente/a.3.—O voto é persoal e indelegable. Os/as concelleiros/as serán responsables do uso, coidado, custodia e intransferibilidade a terceiros dos dispositivos electrónicos, tarxetas, claves, contrasinais, e calquera outro dispositivo ou método técnico que autentique a súa personalidade nos sistemas de asistencia e votación telemática que se implanten.1.—As votacións poden ser ordinarias, nominais e secretas. a) Son ordinarias as que se manifestan por signos convencionais de asentimento, disentimento ou abstención. b) Son nominais aquelas votacións que se realizan mediante chamamento por orde alfabética de apelidos e sempre en último lugar o/a Alcalde/sa e na que cada membro da Corporación, ao ser chamado, responde en voz alta «si», «non» ou «me absteño». c) Son secretas as que se realizan por papeleta que cada membro da Corporación vaia depositando nunha urna ou bolsa.2.—O sistema normal de votación será a votación ordinaria.3.—A votación nominal requirirá a solicitude dun grupo político aprobada polo Pleno por unha maioría simple en votación ordinaria.4.—A votación secreta só poderá utilizarse para elección ou destitución de persoas.1. As actas das sesións dos órganos colexiados constarán en documentos asinados electronicamente pola persoa titular da secretaría e pola persoa titular da presidencia do órgano colexiado de goberno ou persoa que a substitúa ou en quen delegue. As sinaturas destes documentos terán as garantías exixidas pola normativa reguladora dos documentos electrónicos.2. As actas das sesións dos órganos colexiados estenderanse en soporte electrónico incorporando, ou non o arquivo audiovisual das sesións.3. A acta en soporte electrónico sen incorporación do arquivo audiovisual da sesión defínese coma o documento electrónico que conteña, como mínimo: a) Consignación expresa dos seguintes estremos: lugar de reunión, data e hora de inicio e finalización da sesión, indicación do carácter ordinario ou extraordinario, persoas asistentes con expresión dos seus cargos (presidente/a, vogais e demais) e os membros que se escusasen, orde do día, contido dos acordos acadados, se for o caso, e opinións sintetizadas dos membros que tivesen intervido nas deliberacións, así como a expresión do sentido do voto dos membros. b) Sinatura electrónica: a sinatura electrónica da persoa que exerce a secretaría do órgano, que dota de fe pública e efectos de dereito o documento, e da persoa que exerza a presidencia.4. Por acordo de pleno poderá optarse porque as actas das sesións dos órganos colexiados de goberno incorporen o arquivo audiovisual da sesión. Neste caso, o ficheiro resultante da gravación, xunto coa certificación expedida pola secretaría da súa autenticidade e integridade, e cantos documentos en soporte electrónico se empregasen como documentos da sesión, incorporaranse á acta da sesión, sen necesidade de facer constar nesta última as deliberacións. A acta en soporte electrónico con incorporación do arquivo audiovisual da sesión defínese como un documento electrónico e multimedia que conteña como mínimo: a) A consignación expresa dos seguintes datos: lugar de reunión, data e hora de inicio e finalización da sesión, indicación do carácter ordinario ou extraordinario, persoas asistentes con expresión dos seus cargos (presidente/a, vogais e demais) e os membros que se escusasen, orde do día, contido dos acordos alcanzados, se for o caso, así como a expresión do sentido do voto dos membros. b) A gravación da sesión cun arquivo de audio e vídeo. Este documento recollerá a literalidade das intervencións. c) Sinatura electrónica: a sinatura electrónica da persoa que exerce a secretaría do órgano, que dota de fe pública e efectos de dereito o documento, e da persoa que exerza a presidencia. As actas das sesións do Pleno, da Xunta de Goberno, e das Comisións Informativas redactaranse en galego.1. Os libros de actas e os de resolucións en soporte electrónico estarán formados, respectivamente, pola agregación cronolóxica e numerada correlativamente das correspondentes actas e resolucións. Cada libro abranguerá o período dun ano natural e poderá incorporar un índice comprensivo dos arquivos incluídos.2. A aplicación informática que soporte tales libros deberá garantir a integridade, autenticidade, calidade, confidencialidade, protección e conservación dos ficheiros electrónicos correspondentes.1.—As sesións da Xunta de Goberno poderán ser constitutivas, ordinarias, extraordinarias e urxentes.2.—A Xunta de Goberno celebrará sesión constitutiva, a convocatoria do/a Alcalde/sa, dentro dos dez días seguintes a aquel en que por resolución da Alcaldía se designase os membros que a integran.3.—A Xunta de Goberno celebrará sesión ordinaria unha vez á semana, no día e á hora que se estableza por resolución da Alcaldía ao inicio de cada mandato corporativo, do que se dará conta ao Pleno da Corporación. Cando coincida en festivo, poderá cambiarse a súa data ou acumularse os asuntos á Xunta de Goberno da semana seguinte. En todo caso, entre unha sesión e outra non poderá transcorrer un tempo superior a quince días.4.—As sesións extraordinarias e sesións extraordinarias e urxentes terán lugar cando, con tal carácter, sexan convocadas polo/a Alcalde/sa, que ostenta a competencia exclusiva para a súa convocatoria. Só poderán convocarse sesións extraordinarias e urxentes cando polo transcurso de prazos ou pola urxencia do asunto a tratar non poidan agardar á celebración da próxima sesión ordinaria ou extraordinaria.5.—O/a Alcalde/sa poderá en calquera momento reunir á Xunta de Goberno cando estime necesario coñecer o seu parecer ou pedir a súa asistencia con anterioridade a ditar resolucións en exercicio das atribucións que lle correspondan.1.—As sesións da Xunta de Goberno axustaranse ao establecido para as sesións plenarias, coas seguintes particularidades: a) Entre a convocatoria e a celebración da sesión non poderán transcorrer menos de vinte e catro horas, salvo no caso das sesións extraordinarias e urxentes nas que, antes de entrar a coñecer os asuntos incluídos na orde do día, deberá ser declarada a urxencia por acordo favorable da maioría dos membros. b) As sesións da Xunta de Goberno non serán públicas, sen prexuízo da publicidade e comunicación ás Administracións Estatal e A utonómica dos acordos adoptados. Ademais, no prazo de dez días dende a súa aprobación deberá enviarse a todos os membros da Corporación copia da acta, literal ou en extracto. c) Para a válida constitución da Xunta de Goberno requírese a asistencia da maioría absoluta dos seus compoñentes. Se non existise quórum, constituirase en segunda convocatoria, unha hora despois da sinalada para a primeira, sendo suficiente a asistencia da terceira parte dos seus membros e en todo caso, un número non inferior a tres. d) O/a Alcalde/sa dirixe e ordena ao seu prudente arbitrio os debates no seo da Xunta de Goberno. e) Nos casos en que a Xunta de Goberno exerza competencias delegadas polo Pleno, será preceptivo o previo informe da Comisión Informativa correspondente. f) As actas das sesións da Xunta de Goberno transcribiranse en libro electrónico distinto do das sesións do Pleno.2.—A Xunta de Goberno nas súas reunións deliberantes non poderá adoptar ningún acordo, formalizándose o resultado das deliberacións, no seu caso, en forma de ditames.3.—Tanto nas sesións como nas reunións da Xunta de Goberno, o/a Alcalde/sa poderá requirir a presenza de membros da Corporación non pertencentes á Xunta de Goberno, ou de persoal ao servizo da entidade, ao obxecto de informar no relativo o ámbito das súas actividades.4.—Cando a Xunta de Goberno exerza competencias delegadas por outros órganos ou que lle foran asignadas polas leis, adoptará os seus acordos mediante votación formal, segundo as normas establecidas no presente Regulamento para as sesións plenarias.1.—As Comisións Informativas, integradas exclusivamente por membros da Corporación, son órganos sen atribucións resolutorias que teñen por función o estudo, informe ou consulta dos asuntos que haxan de ser sometidos á decisión do Pleno e da Xunta de Goberno cando esta actúe con competencias delegadas polo Pleno, salvo cando haxan de adoptarse acordos declarados urxentes.2.—Igualmente informarán aqueles asuntos da competencia propia da Xunta de Goberno e da/o Presidenta/e, que lles sexan sometidos ao seu coñecemento por expresa decisión daqueles.1.—As Comisións Informativas poden ser permanentes e especiais.2.—Son Comisións Informativas permanentes as que se constitúen con carácter xeral, distribuíndo entre elas as materias que se someterán ao Pleno. O seu número e denominación iniciais, así como calquera variación das mesmas durante o mandato corporativo, decidirase mediante acordo adoptado polo Pleno a proposta do/a Presidenta/e, procurando, no posible, a súa correspondencia co número e denominación das grandes áreas en que se estruturen os servizos corporativos.3.—Son Comisións Informativas especiais as que o Pleno acorde constituír para un asunto concreto, en consideración ás súas características especiais de calquera tipo. Estas Comisións extínguense automaticamente unha vez que ditaminen ou informen sobre o asunto que constitúe o seu obxecto, salvo que o acordo plenario que as creou dispuxese outra cousa.1.—A Comisión Especial de Contas é de existencia preceptiva, e a súa constitución, composición e integración e funcionamento axústase ao establecido para as demais Comisións Informativas.2.—Corresponde á Comisión Especial de Contas o exame, estudo e informe de todas as contas, orzamentarias e extraorzamentarias, que deba aprobar o Pleno da Corporación, de acordo co establecido na lexislación reguladora da contabilidade das entidades locais. No acordo de creación das Comisións Informativas determinarase a composición concreta das mesmas, tendo en conta as seguintes regras: a) O/a Presidente/a da Corporación é o/a Presidenta/e nato de todas elas; con todo, a presidencia efectiva poderá delegala en calquera membro da Corporación, que deberá formar parte da respectiva Comisión. b) Cada Comisión estará integrada de forma que a súa composición se acomode á proporcionalidade existente entre os distintos grupos políticos representados na Corporación. c) A adscrición concreta a cada Comisión dos membros da Corporación que deban formar parte da mesma en representación de cada grupo, realizarase mediante escrito do Voceiro/a do mesmo dirixido á/ó Presidente/a, do que se dará conta ao Pleno. Poderá designarse, de igual forma, un/ha suplente por cada titular.1.—As Comisións Informativas celebrarán sesións ordinarias coa periodicidade que acorde o Pleno no momento de constituílas, nos días e horas que estableza o/a Presidenta/e da Corporación, ou o/a seu respectiva/o Presidente/a, quen poderá así mesmo convocar sesións extraordinarias ou urxentes das mesmas. O/a Presidente/a da Comisión, estará obrigado a convocar sesión extraordinaria cando o solicite a cuarta parte, polo menos, dos membros da Comisión. Na conformación da Orde do día, aplicarase o disposto neste Regulamento para a convocatoria dunha sesión do Pleno.2.—As sesións poden celebrarse no Salón de Plenos da Casa do Concello ou noutras dependencias da mesma.3.—As convocatorias corresponden ó/á Presidente/a da Corporación ou ó/á Presidente/a da Comisión e deberán ser notificadas aos membros da Comisión ou, no seu caso, aos grupos municipais cunha antelación de dous días hábiles, salvo as urxentes. En todo caso, acompañarase a orde do día.4.—Se o día da convocatoria coincidise en festivo, quedará postergada.1.—A válida celebración das sesións require a presenza da maioría absoluta dos compoñentes da Comisión, xa sexan titulares ou suplentes, en primeira convocatoria e un mínimo de tres membros en segunda convocatoria unha hora máis tarde.2.—O/a Presidente/a dirixe e ordena, ao seu prudente arbitrio, respectando os principios xerais que rexen os debates plenarios, os debates da Comisión.3.—O/a Presidente/a de cada Comisión poderá requirir a presenza, nas súas sesións, de persoal ou doutros membros da Corporación a efectos informativos. Ás sesións da Comisión de Facenda e Especial de Contas asistirá, en todo caso, o funcionario/a responsable da Intervención.4.—En todo o non previsto neste Regulamento ou na normativa vixente, aplicarase o disposto no marco normativo aplicable ao Pleno.1.—Ningunha Comisión poderá deliberar sobre asuntos da competencia doutra, a menos que se trate de problemas comúns nese caso poderá convocarse pola/o Presidente/a da Corporación, a proposta dos das respectivas Comisións, unha sesión conxunta.2.—O ditame da Comisión poderá limitarse a mostrar a súa conformidade coa proposta que lle sexa sometida polos servizos administrativos competentes ou ben formular unha alternativa.3.—Os ditames aprobaranse sempre por maioría simple dos presentes, decidindo os empates o/a Presidente/a con voto de calidade.4.—Os membros da Comisión desconformes co ditame aprobado por esta, poderán pedir que conste o seu voto en contra ou formular voto particular para a súa defensa ante o Pleno.5.—De cada sesión das Comisións Informativas levantarase acta, á que se acompañarán os ditames que fosen aprobados e os votos particulares que fosen formulados a aqueles.1.—Os ditames das Comisións Informativas teñen carácter preceptivo e non vinculante.2.—En supostos de urxencia, o Pleno ou a Xunta de Goberno poderá adoptar acordos sobre asuntos non ditaminados pola correspondente Comisión Informativa, pero, nestes casos, do acordo adoptado deberá darse conta á Comisión Informativa na primeira sesión que se celebre. A proposta de calquera dos membros da Comisión Informativa, o asunto deberá ser incluído na orde do día do seguinte Pleno con obxecto de que este delibere sobre a urxencia acordada, en exercicio das súas atribucións de control e fiscalización. A participación cidadá na vida municipal canalizarase, entre outros medios recoñecidos no Regulamento de participación veciñal, a través dos consellos municipais. Os consellos municipais estarán presididos/as polo/a alcalde/sa ou persoa en quen delegue. Formarán parte dos Consellos Municipais concelleiros/as, persoas individuais e representantes de colectivos relacionados coa área de actividade para a que foron creados, da maneira que establezan os seus respectivos estatutos. Os consellos municipais reuniranse cunha periodicidade trimestral, convocados polo/a seu/súa presidente/a. Poderán realizar sesións extraordinarias, ben a requirimento do/a seu/súa presidente/a ou por solicitude da cuarta parte das persoas integrantes.1.—A Xunta de Voceiros/as é un órgano complementario non necesario, constituído polo/a Alcalde/sa e polos/as Concelleiros/as que exerzan como voceiros/as de cada Grupo Municipal.2.—Os/as Concelleiros/as non adscritos, no caso de ser varios, designarán por unanimidade un representante na Xunta de Voceiros/as. En caso de non designar ningún, exercerá o posto o/a concelleiro/a de maior idade. No caso de ser un só, formará parte da Xunta de Voceiros/as e será citado ás reunións que se celebren.3.—As súas funcións son só consultivas, sobre os asuntos indicados neste Regulamento ou sobre calquera outro que o/a Presidenta/e queira someter á súa consideración.4.—A Xunta de Voceiros/as será convocada polo/a Alcalde/sa cando os asuntos que haxa que tratar o requiran, ou por solicitude de dúas das súas persoas integrantes. En calquera caso, convocarase de forma ordinaria para coñecer a orde do día dos plenos, con anterioridade suficiente á súa convocatoria. Queda derrogado o Regulamento orgánico municipal aprobado en sesión plenaria de 24 de setembro de 2015 (publicado no BOPPO nº 217 de 10 de novembro de 2015). Así mesmo quedan derrogadas cantas disposicións de igual ou inferior rango que se opoñan ou contradigan o presente Regulamento. Este Regulamento publicarase no Boletín Oficial da Provincia e non entrará en vigor ata que transcorrera o prazo previsto no art.65.2 da Lei 7/1985, de 2 de abril. Moaña, 15 de outubro de 2019. A Alcaldesa: Leticia Santos Paz.